Ο **Ανάργυρος Πετράκης** (1793-1876) ήταν Έλληνας πολιτικός, ο οποίος διετέλεσε πρώτος δήμαρχος στον Δήμο Αθηναίων.

Βιογραφικά στοιχεία
-------------------

Γεννήθηκε στην Αθήνα και ήταν γόνος της οικογένειας των Πετράκηδων, οι οποίοι είχαν καταγωγή από τη Δημητσάνα. 

Τα περισσότερα μέλη της συγκεκριμένης οικογένειας είχαν ακολουθήσει τον ιερατικό ή μοναχικό κλάδο. Σε αυτούς οφείλεται και η ίδρυση της Μονής Πετράκη. 

Κατά τη διάρκεια της Επανάστασης του 1821 σπούδασε ιατρική στο εξωτερικό και διετέλεσε δημογέροντας της Αθήνας. Πήρε μέρος στην Α΄ Εθνοσυνέλευση Επιδαύρου χωρίς δικαίωμα ψήφου, από την συνέλευση εκλέχτηκε μέλος του Βουλευτικού

Τον Μάιο του 1835 ενώ από το νεοεκλεγμένο δημοτικό συμβούλιο είχε εκλεγεί για τη θέση του δημάρχου ο Δημήτριος Καλλιφρονάς, διορίστηκε από τον Όθωνα πρώτος δήμαρχος Αθηνών ο Πετράκης, με πρόφαση την νεαρή ηλικία του Καλλιφρονά. Μετά ακολούθησε άλλη μία θητεία (1841-1843). Ο Μακρυγιάννης στα απομνημονεύματά του, χαρακτήριζε τον Πετράκη προδότη, για την προσπάθεια που κατέβαλε να εμποδίσουν να χτυπήσουν οι καμπάνες έτσι ώστε να μην ειδοποιηθεί ο λαός για την επανάσταση της 3ης Σεπτεμβρίου 1843.

Απέκτησε τέσσερα παιδιά: τον Περικλή Πετράκη, υπουργό, την Πηνελόπη Πετράκη, σύζυγο Δημητρίου Μιαούλη, την Αικατερίνη Πετράκη, σύζυγο Ιωάννου Κριεζή και την Ασπασία Πετράκη , σύζυγο Ιακώβου Αργυρόπουλου. Εγγονός του ήταν ο Περικλής Ι. Αργυρόπουλος, ναύαρχος, και δισέγγονή του η Ασπασία Μάνου, σύζυγος του Βασιλιά Αλέξανδρου της Ελλάδας.

Δημαρχιακή θητεία
-----------------

Η κατάσταση του Δήμου Αθηναίων την πρώτη φορά που ανέλαβε δήμαρχος ο Ανάργυρος Πετράκης ήταν άθλια. Παρ'όλα αυτά πραγματοποίησε αρκετά έργα όπως άνοιγμα δρόμων και κατασκευή εξυγιαντικών και απολυσματικών έργων, απελευθερώνοντας με αυτόν τον τρόπο μεγάλες καλλιεργήσιμες εκτάσεις. Επίσης ίδρυσε δημοτική φρουρά και δημοτική βιβλιοθήκη, δημιούργησε δύο λαϊκά ιατρεία για τους απόρους, ανήγειρε δημοτικό σχολείο στην Πλάκα και θεμελίωσε το Δημοτικό Νοσοκομείο Αθηνών (γνωστό ως Πολιτικό Νοσοκομείο) επί της οδού Ακαδημίας 50. Σήμερα εκεί στεγάζεται το Πνευματικό Κέντρο του Δήμου Αθηναίων και στα ημιυπόγεια το Θεατρικό Μουσείο. Για τον σκοπό αυτό πούλησε τρία σπίτια προσφέροντας τα χρήματα στον Δήμο. Η παύση του οφείλεται σε μια διαμάχη που προέκυψε μεταξύ κυβερνήσεως και δήμου, την ώρα που ο Όθωνας απουσίαζε στο εξωτερικό. 

Στη δεύτερη θητεία του, το 1841, πραγματοποίησε έργα οδοποιίας, δετροφύτευσε την πόλη, και κυρίως την Πατησίων, πάταξε τα κακοποιά στοιχεία και οργάνωσε την αστυνομία. Παράλληλα θεμελίωσε τον Μητροπολιτικό Ναό και αποπεράτωσε το Πολιτικό Νοσοκομείο. Κατηγορήθηκε όμως για την πρωτοφανή λειψυδρία και ανομβρία που παρουσιάστηκε το 1842. Τελικά παραιτήθηκε κατά την διάρκεια των γεγονότων της 3ης Σεπτεμβρίου 1843 λόγω των ραδιουργιών εναντίον του, ανέλαβε όμως λίγο αργότερα και πάλι καθήκοντα.

Σημειώσεις
----------

1. ↑  Χρέη δημάρχου μέχρι την εκλογή του Καλλιφρονά εκτελούσε ο Άγγελος Γέροντας
2. ↑  Παραιτήθηκε προσωρινά στις 20 Οκτωβρίου 1843, επανήλθε όμως αργότερα στα καθήκοντά του μέχρι την παύση του στις 13 Σεπτεμβρίου 1944. Στο μεσοδιάστημα χρέη δημάρχου εκτελούσε ο Σπυρίδων Μπενιζέλος.
3. ↑  Χρέη δημάρχου μέχρι τον διορισμό του Πετράκη εκτελούσε ο Δημήτριος Μισαραλιώτης.

Παραπομπές
----------

1. 1 2  Παρασκευόπουλος 1907, σελ. 64.
2. ↑  Παρασκευόπουλος 1907, σελ. 94.
3. ↑  Παρασκευόπουλος 1907, σελ. 149.
4. ↑  Παρασκευόπουλος 1907, σελ. 169-171.
5. 1 2 3  Ανάργυρος Πετράκης (1834-1836 & 1841-1844), Ο Μικρός Ρωμιός
6. 1 2 3 4  Οι πρώτες δημοτικές εκλογές, από την ιστοσελίδα sansimera.gr
7. ↑  «Βουλή των Ελλήνων, συμμετέχοντες της Εθνοσυνελέυσεως» (PDF). Αρχειοθετήθηκε από το πρωτότυπο (PDF) στις 9 Μαΐου 2021. Ανακτήθηκε στις 22 Φεβρουαρίου 2021.
8. ↑  Αναφορά στον Πετράκη, στα απομνημονεύματα του Μακρυγιάννη
9. ↑  Πολιτικό Νοσοκομείο, Εθνικό Ίδρυμα Ερευνών (ΕΙΕ)

Πηγές
-----

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Ανάργυρος Πετράκης** |

* Παρασκευόπουλος, Γεώργιος Π. (1907). *Οι Δήμαρχοι των Αθηνών (1835-1907) : μετά προεισαγωγής περί δημογεροντίας*. Αθήνα: Τυπ. Ρουφτάνη-Παππαγεωργίου.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δήμαρχοι Αθηναίων |
| --- |
|  |
| 19ος αιώνας | 
* Ανάργυρος Πετράκης
* Άγγελος Γέροντας1
* Δημήτριος Καλλιφρονάς
* Δημήτριος Μισαραλιώτης1
* Σπυρίδων Μπενιζέλος
* Νικόλαος Ζαχαρίτσας
* Ιωάννης Κόνιαρης
* Κωνσταντίνος Γαλάτης
* Γεώργιος Σκούφος
* Εμμανουήλ Κουτσικάρης
* Περικλής Ζαχαρίτσας
* Παναγής Κυριακός
* Δημήτριος Σούτσος
* Θρασύβουλος Παπαλεξανδρής
* Τιμολέων Φιλήμων
* Μιχαήλ Μελάς
* Δημήτριος Σηλυβριώτης
* Λάμπρος Καλλιφρονάς
* Σπυρίδων Μερκούρης
 |
|  |
| 20ός αιώνας | 
* Σπυρίδων Μερκούρης
* Εμμανουήλ Μπενάκης
* Γεώργιος Τσόχας
* Σπυρίδων Πάτσης
* Κώστας Κοτζιάς
* Αμβρόσιος Πλυτάς
* Κωνσταντίνος Μέρμηγκας
* Άγγελος Γεωργάτος
* Αριστείδης Σκληρός
* Ιωάννης Πιτσίκας
* Δημήτριος Σκουζές
* Αντώνιος Ραγκούσης
* Κωνσταντίνος Νικολόπουλος
* Κωνσταντίνος Δεληγιάννης
* Παυσανίας Κατσώτας
* Φωκίων Θεοδωρόπουλος
* Αλέξανδρος Μαγρίπλης
* Άγγελος Τσουκαλάς
* Ιωάννης Παπακωνσταντίνου
* Γεώργιος Πλυτάς
* Δημήτριος Ρίτσος
* Κωνσταντίνος Δάρας
* Ιωάννης Παπαθεοδώρου
* Δημήτρης Μπέης
* Μιλτιάδης Έβερτ
* Νικόλαος Γιατράκος
* Αντώνης Τρίτσης
* Λεωνίδας Κουρής
* Δημήτρης Αβραμόπουλος
 |
|  |
| 21ος αιώνας | 
* Δημήτρης Αβραμόπουλος
* Ντόρα Μπακογιάννη
* Θεόδωρος Μπεχράκης
* Νικήτας Κακλαμάνης
* Γεώργιος Καμίνης
* Γιώργος Μπρούλιας
* Κώστας Μπακογιάννης
 |
|  |
| 
1εκτελών χρέη δημάρχου |

 |